NaiveNeuron/SloPal huggingface dataset:
Laššáková, Jana, podpredsedníčka NR SR (2013-06-05):
Pán spravodajca, chcete zaujať stanovisko? Nie. Prerušujem rokovanie o tomto bode programu. A pokračujeme podľa schváleného programu prvým čítaním o návrhu poslanca Igora Matoviča na vydanie zákona, ktorým sa mení a dopĺňa zákon č. 331/2003 Z. z. o voľbách do Európskeho parlamentu v znení neskorších predpisov. Návrh zákona má parlamentnú tlač 521. Návrh na jeho pridelenie na prerokovanie výborom je v rozhodnutí č. 500. Opäť dávam slovo poslancovi Igorovi Matovičovi, aby návrh zákona uviedol. Nech sa páči, pán poslanec. (Rokovanie o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon č. 331/2003 Z. z. o voľbách do Európskeho parlamentu v znení neskorších predpisov , tlač 521.)
Grečková, Lea, poslankyňa NR SR (2013-06-25):
Teraz pristúpime k hlasovaniu o návrhoch z rozpravy. Dajte, prosím, hlasovať o mojom návrhu, o všetkých bodoch spoločne.
Mizík, Stanislav, poslanec NR SR (2020-06-03):
(Povedané súbežne s predsedajúcim.) ... sa presunuli do západného Nemecka a Belgicka... (Prerušenie vystúpenia predsedajúcim.)
Hrnčiar, Andrej, podpredseda NR SR (2016-09-22):
Ďakujem. Pán poslanec Choma, chcete položiť doplňujúcu otázku? Nie je tomu tak. Pokračujeme otázkou č. 3 od pána poslanca Mikuláša Krajkoviča: „Vážený pán predseda vlády, Bratislavský summit Európskej únie sa konal na pozadí zhoršenej bezpečnostnej situácie v Európe. Ako hodnotíte jeho výsledky aj z tohto pohľadu?“
Laššáková, Jana, podpredsedníčka NR SR (2014-09-18):
Pani poslankyňa, chcete doplňujúcu otázku? Nech sa páči, máte na to dve minúty.
Hrnčiar, Andrej, podpredseda NR SR (2017-10-18):
Pán poslanec Heger.
J. Vaľová, poslankyňa: (2009-02-03):
Druhá vec, teším sa, že jednoznačne konštatujeme, že niet pochybností o skrátenom legislatívnom konaní a message pre opozíciu znie: všeobecná politická debata, vážení, krízu nevyrieši, ale vyriešia ju aktuálne adresné opatrenia a tieto sú v podobe predloženého tohto zákona, ktorý ide v legislatívnom skrátenom konaní, a rovnako prosím o podporu. Ďakujeme.
M. Lukša, poslanec: (2009-09-11):
Správu o stave a vývoji finančného trhu za rok 2008 pridelil predseda Národnej rady rozhodnutím č. 1165 z 26. júna 2009 Výboru Národnej rady Slovenskej republiky pre financie, rozpočet a menu do 4. septembra 2009. Ako gestorský výbor určil Výbor Národnej rady Slovenskej republiky pre financie, rozpočet a menu. Uvedený výbor predloženú správu zároveň zobral na vedomie a odporučil Národnej rady Slovenskej republiky Správu o stave a vývoji finančného trhu za rok 2008 vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil túto správu uznesením č. 570 zo dňa 3. septembra 2009. Určil ma za spravodajcu výboru a poveril ma predniesť správu výboru na schôdzi Národnej rady, navrhnúť Národnej rade postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a dať hlasovať o predmetnej správe ihneď po ukončení rozpravy k nej. Zároveň odporučil Národnej rade Slovenskej republiky vysloviť súhlas, aby guvernér Národnej banky Slovenska Ivan Šramko správu uviedol a mohol vystúpiť v rozprave na schôdzi Národnej rady Slovenskej republiky. Ďakujem.
M. Sabolová, poslankyňa: (2002-04-09):
M. Andel, podpredseda NR SR: Ďakujem. Slovo má pán poslanec Tatár. (Hlasy v sále.) Zajtra si prvý. P. Tatár, poslanec: Ďakujem za slovo. Znova zdôrazním, že teda ja som hovoril o právnej stránke obidvoch tých zákonov a nie, samozrejme, vyčerpávajúco. Vždy treba urobiť čo najviac vecných právnych krokov. Rozprava o maďarskom zákone jednoducho bola, bola už, toto nie je téma na takúto rozpravu. Kedykoľvek môžem pani poslankyni Tóthovej poskytnúť ten právny rozbor, keď si to nestihla ako uvedomiť, kým som to prednášal, že o čom je reč. A pre pani poslankyňu Podhradskú: Ja som vždy hovoril iba to, že ak sa prijme nejaký zákon v susednom štáte, tak nie je dobré robiť nejaký hysterický nacionalistický cirkus okolo neho a že to treba vecne riešiť a na tom trvám aj dnes. To je proste tak. Ďakujem. M. Andel, podpredseda NR SR: Ďakujem. Kolegyne, kolegovia, prerušujem rokovanie o tomto bode nášho programu. Pokračovať budeme zajtra o 9.00. Chcem ešte upozorniť, že v rozprave majú vystúpiť štyria poslanci, a to v poradí pán poslanec Hort, pani poslankyňa Sabolová, pán poslanec Kanis a pán poslanec Hofbauer. Dámy a páni, prerušujem dnešné naše rokovanie. 57. schôdza Národnej rady Slovenskej republiky bude pokračovať zajtra o 9.00 hodine dopoludnia. Želám vám dobrú noc. (Prerušenie rokovania o 19.09 hodine.)
Mezenská, Helena, poslankyňa NR SR (2015-02-11):
V rámci rozpravy nevystúpil ani jeden poslanec. Vážený pán predseda, dajte, prosím, hlasovať o postúpení zákona do druhého čítania.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 140 poslancov, za 98, proti 5, zdržalo sa 33, nehlasovali 4. Konštatujem, že sme tento pozmeňujúci návrh schválili.
Kuffa, Štefan, poslanec NR SR (2020-05-14):
Ďakujem za slovo. Viete, kolegovia, tie vaše reakcie, vy sa už aj slova bojíte. Vy sa za chvíľu budete báť aj svojho vlastného tieňa, je mi to ľúto, hej, ale keď prestane tuná sloboda slova a prejavu, tak to bude jedna veľká katastrofa. Ale to neni prvýkrát, čo sa stávajú, ako v pléne, v Národnej rade. (Prerušenie vystúpenia predsedajúcim.)
Müllerová, Emília, poslankyňa NR SR (2013-06-26):
Dajte, prosím, hlasovať o bode 90, s odporúčaním gestorského výboru schváliť.
Blanár, Juraj, podpredseda NR SR (2022-09-27):
Ďakujem. Opäť dávam slovo pánovi spravodajcovi z gestorského výboru pre financie a rozpočet Tomášovi Lehotskému, aby predniesol spravodajskú informáciu k návrhu. Nech sa páči.
Pročko, Jozef, poslanec NR SR (2021-11-04):
Môžte mi vrátiť čas? Môžte mi vrátiť čas?
Glváč, Martin, podpredseda NR SR (2018-12-05):
Ďakujem. Vyhlasujem všeobecnú rozpravu za skončenú. Pani navrhovateľka? Nie. Spravodajca? Nie. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji v znení zákona č. 58/2009 Z. z. a ktorým sa menia a dopĺňajú niektoré zákony . Návrh zákona má tlač 1226, návrh na jeho pridelenie na prerokovanie výborom je v rozhodnutí č. 1276. Dávam slovo poslankyni Anne Verešovej, aby za skupinu poslancov návrh zákona uviedla. Nech sa páči.
Pčolinský, Peter, podpredseda NR SR (2023-03-15):
Ďakujem. Môžme pokračovať. Len mi, prosím vás, pripomeňte, kde sa skončilo. (Reakcia spravodajcu.) Čiže záverečné slovo predkladateľ, nech sa páči, pán poslanec. (Pokračovanie rokovania o návrhu poslancov Národnej rady Slovenskej republiky Petra Kremského, Milana Kuriaka, Richarda Vašečku, Petra Libu a Petra Vonsa na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1379.)
Vážny, Ľubomír, poslanec NR SR (2011-09-13):
Vidím, že sledujete. (Prerušenie vystúpenia predsedajúcim.)
V. Veteška, podpredseda NR SR: (2006-03-15):
Nech sa páči, pán poslanec Blajsko. A. Blajsko, poslanec: Vážená pani kolegyňa, keď sme rozoberali tento problém na výbore, konštatovali sme tiež, že správa si neosobovala možnosť riešiť alebo vyriešiť tento problém. Sme si plne vedomí jeho zložitosťou, ale kde sa stal, to chcem pomenovať a doplniť. V nekoncepčnosti, ktorá sa stala niekedy na začiatku volebného obdobia, keď sa povedalo, že bol zámer transformovať zákon o sociálnej pomoci č. 195/1998 tak, že vznikne samostatný zákon o sociálnych službách, samostatný zákon o kompenzáciách a tak ďalej atď. Lenže koaličné politické subjekty sa dohodli, že by mala dlhodobá starostlivosť prejsť pod zdravotníctvo, ako viete. Minuli sa tam niekoľké, možno miliónové zdroje z pomoci Svetovej banky. Ten zákon nie je v platnosti, nebol ani dobrý, lebo som videl jeho prvú vodu, a ostalo to presne, keď prišla do funkcie pani ministerka, tak vtedy sa rozhodla práve ona, že treba nutne rýchlo robiť na zákone o sociálnych službách, tu to aj zaznelo z jej reči. Tak len chcem na pravú mieru dať tú snahu, že aj ja som v tom tíme, ktorý spolupracuje na tom zákone, čiže len sa to nedá urobiť za tri mesiace, ani za rok, lebo v Čechách robia 7 rokov tento zákon, ak mám dobré informácie, veľmi zložitý. Ale sme si toho vedomí, aj ostatní poslanci z výboru, že budeme pomáhať, ako môžeme, aby čím skôr uzrel svetlo sveta. A vaše argumenty, myslím, že mali svoju váhu a nikto nemôže proti tomu ani oponovať. Len chcem na pravú mieru dať ten problém, aby to nevyznelo, že ministerka nerobí na tom, lebo už v tom tíme som bol asi trikrát.
Šeliga, Juraj, podpredseda NR SR (2020-04-28):
Pán poslanec? Idete reagovať, nech sa páči.
Grendel, Gábor, podpredseda NR SR (2023-06-13):
S reakciou na faktické poznámky pán poslanec Igor Matovič.
Danko, Andrej, predseda NR SR (2017-02-10):
Ďakujem. Dávam slovo spravodajcovi, ktorého určil navrhnutý gestorský výbor pre obranu a bezpečnosť poslancovi Šucovi. Šuca. Pán poslanec Šuca? (Reakcia z pléna.) Aha. Pán poslanec Jozef Buček.
Bugár, Béla, podpredseda NR SR (2019-09-24):
Vyhlasujem rozpravu o tomto bode programu za skončenú, ani pán navrhovateľ... (Reakcia spravodajkyne.) Nech sa páči, pani spravodajkyňa, samozrejme, máte slovo aj právo.
Brocka, Július, poslanec NR SR (2014-05-30):
Pán kolega Hlina, spomínali ste vo svojom vystúpení, že pri snahe KDH presadiť do ústavy definíciu manželstva ako zväzku muža a ženy, že nezabránime tomu, že budú tu ľudia, ktorých láka objavovať nové, neznáme, nevyskúšané, a že tu budú v budúcnosti také pokusy uzákoniť manželstvo aj iných, ako zväzkov muža a ženy. Súhlasím s vami, áno, lebo veď to je vidieť, veď tie pokusy sú tu už aj teraz. Ale chcem povedať, že to sú pokusy, ktoré vedú k rozvratu spoločnosti v konečnom dôsledku. A v tom kontexte chcem povedať, že z rozvratu spoločnosti profitujú mnohé skupiny, a aj v medzinárodnom meradle, profitujú z rozvratu rodín, profitujú z rozvratu manželstiev. A my poslanci za KDH chceme minimalizovať škody a chceme takémuto rozvratu brániť.
P. Hrušovský, predseda NR SR: (2004-09-23):
Teraz pristúpime k hlasovaniu, páni poslanci, o jednotlivých prerokovaných bodoch 31. schôdze Národnej rady Slovenskej republiky, o rokovaní a prerušení ktorých sme rozhodli včera pred prerušením 31. schôdze Národnej rady. Poprosím teraz pána poslanca Horvátha, aby z poverenia výboru pre pôdohospodárstvo predložil návrhy hlasovaní k prerokúvanému vládnemu návrhu zákona, ktorým sa mení a dopĺňa zákon Národnej rady Slovenskej republiky č. 259/1993 Z. z. o Slovenskej lesníckej komore v znení neskorších predpisov (tlač 762). Pán poslanec Horváth, nech sa páči. (Ruch v sále.) Prosím pánov poslancov o pokoj v rokovacej sále. Budeme hlasovať teraz o zákone o lesníckej komore. Pán poslanec Horváth.
Blaha, Ľuboš, podpredseda NR SR (2023-12-20):
Ďakujem pekne, otváram rozpravu o tomto bode programu. Do rozpravy som nedostal žiadnu písomnú prihlášku. (Predsedajúcemu zvoní interný telefón.) Momentíček. Chvíľku vydržíme, kým technici prehodia bod na tabuli. Je to v poriadku, hej? Takže do rozpravy, ako som už uviedol, som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu o tomto bode programu za skončenú. Chce sa k rozprave, ktorá neprebehla, vyjadriť navrhovateľ alebo spravodajca? Predpokladám, že nie. Takže prerušujem rokovanie o tomto bode programu. Teraz nasleduje návrh rozpočtu Sociálnej poisťovne na rok 2024 a rozpočtový výhľad na roky 2025 a ´26. Návrh rozpočtu Sociálnej poisťovne je pod tlačou 119, správa výborov je pod tlačou 119a. Návrh uvedie generálny riaditeľ Sociálnej poisťovne Michal Tariška. Prosím ho, aby sa ujal slova. Nech sa páči, pán riaditeľ. Sekundičku, mikrofón sa vám musí zapnúť. Poprosíme technikov. Skúste stlačiť ten gombík tam napravo dole, no, vpravo, vpravo, tam a dole. No, to a keď to bude červené, vtedy by to malo ísť. Skúste ešte raz. A už vám ide technik pomôcť. Poprosím o krátke strpenie, pán riaditeľ si išiel pre kartičku a potom problém vyriešime. (Krátka pauza do príchodu rečníka s prihlasovacou kartičkou.) Nech sa páči, môžte. (Rokovanie o návrhu rozpočtu Sociálnej poisťovne na rok 2024 a rozpočtový výhľad na roky 2025 a 2026 , tlač 119.)
Jurinová, Erika, podpredsedníčka NR SR (2014-12-03):
Ďakujem pekne, pani poslankyňa. Dávam slovo spoločnému spravodajcovi z výboru pre sociálne veci poslancovi Viliamovi Jasaňovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Hlina, Alojz, poslanec NR SR (2014-01-31):
Ďakujem veľmi pekne. Nerád to robím, ale len vraciam, Štefan, lebo, pán kolega, vy ste tiež v zásade niekedy nie celkom na mieste na niektoré veci moje reagovali. Chcem len povedať zľahka, že keby ste si, keby si si prečítal ten zákon, tak veľa vecí by sme si mohli kľudne odpustiť a ušetriť aj v spomínanom, čo si hovoril. Aj ja oceňujem tú vôľu niečo povedať a priložiť určitú dôležitosť tomuto zákonu, že z tohto pohľadu to chápem. Z toho už naozaj hlbšieho pohľadu tam bolo veľa nezrovnalostí s existujúcim stavom. Ale ja len jednu vec, pri jednej sa pristavím, že tento zákon má aj ambíciu riešiť to, čo je problémom, teda predaj popri cestách a špecifikuje to vcelku, to som nenamietal, a špecifikuje to celkom podľa mňa zatiaľ dobre, uvidíme z aplikačnej praxe, hej, že proste je to tam jednoznačne uvedené, že sa to zakazuje predávať mimo obcí na cestách. Dokonca orgán dozoru, orgánom dozoru sa tuná stávajú aj policajti, hej? Čiže počkáme si, čo to urobí v praxi. Tento zákon z tohto pohľadu je dobrý. Skôr sú problematické alebo nedokonalé tie veci, ktoré som spomínal. Ďakujem.
Jurinová, Erika, podpredsedníčka NR SR (2013-02-12):
Ďakujem. Ďalší prihlásený do rozpravy. Pán poslanec Zajac, nech sa páči.
Bugár, Béla, podpredseda NR SR (2018-02-07):
Ďakujem. Pán spravodajca, nie, ďakujem pekne. Prerušujem rokovanie o tomto bode programu. Budeme pokračovať druhým čítaním o návrhu poslancov Evy Smolíkovej, Andreja Danka, Tibora Bernaťáka, Tibora Jančulu na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve (tlač 775). Dávam slovo navrhovateľke Eve Smolíkovej. Nech sa páči, pani poslankyňa. (Rokovanie o návrhu poslancov Národnej rady Slovenskej republiky Evy Smolíkovej, Andreja Danka, Tibora Bernaťáka a Tibora Jančulu na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 775.)
Hort, Milan, podpredseda NR SR (2011-02-02):
Ďakujem pekne. A opäť dávam slovo predsedovi ústavnoprávneho výboru pánovi poslancovi Radoslavovi Procházkovi, aby nás ako spravodajca informoval v úvodnom vystúpení. Nech sa páči.
Pročko, Jozef, poslanec NR SR (2024-09-17):
Reagujem naňho. Reagujem naňho...
Dostál, Ondrej, poslanec NR SR (2011-07-06):
...kde existujú dve stanoviská, ktoré sú takmer identické a líšia sa akurát svojím záverom. Jeden záver je plus, druhý záver je mínus. Keď sa ľudskoprávny výbor pýtal pána generálneho prokurátora alebo jeho zástupcu na to, ako je možné, že v kauze existujú dve protichodné stanoviská, ktoré sa tvária ako jedno stanovisko, tak sme dostali odpoveď, že vlastne to druhé stanovisko iba dopĺňa to predchádzajúce. Zaujímavé je, že obe stanoviská boli vydané v jeden deň, sú takmer zhodné, líšia sa dvoma odstavcami a dokonca sú pod rovnakým číslom spisu. Neviem teda, či rovnaké čísla sa dávajú dvom rôznym stanoviskám, teda resp. jednému stanovisku, ktoré dopĺňa druhé stanovisko. Ďalej je tu veľmi zvláštny prístup prokuratúry a Generálnej prokuratúry teraz k uplatňovaniu zákona o slobodnom prístupe k informáciám, ktorý som mal možnosť aj osobne si vyskúšať, keď som žiadal prokuratúru, Generálnu prokuratúru o informácie, či existuje nejaký predpis alebo usmernenie, ako postupovať vo veciach domáceho násilia, resp. zisťovania, či bol spáchaný trestný čin týrania blízkej osoby a zverenej osoby, keďže som sa dozvedel o prípade, keď po šiestich preukázaných útokoch manžela na manželku, policajt vzniesol obvinenie a prokurátor to obvinenie zrušil, pretože sa mu intenzita nezdala dostatočná tých útokov, pričom aj v odôvodnení sám priznáva šesť útokov. Tak som požiadal Generálnu prokuratúru o informáciu, či existuje na túto tému nejaké usmernenie. Generálna prokuratúra mi najprv odpovedala, že ak nejaké existuje, tak ho nájdem na web stránke. Keďže som ho nenašiel a žiadne také tam nebolo, tak som sa odvolal. Generálna prokuratúra miesto toho, aby riadne rozhodla o odvolaní, resp. rozklade, tak mi napísala najprv, že už mi odpovedala a teda mi nemá čo ďalej odpovedať a poslala mi stanovisko, ktoré vôbec nesúviselo s tým, čo som sa pýtal. A potom na tretí raz doplnila svoje odvolanie a povedala, že síce mi už všetko odpovedali, ale pre istotu mi odpovedajú ešte raz. A na tretíkrát mi odpovedali riadne. Nebudem tu opakovať to, že vystupovanie bývalého generálneho prokurátora pána Trnku je absolútne nedôstojné funkcie nie generálneho prokurátora, ale prokurátora ako takého. Takže ja sa vám vlastne, pán prvý námestník, chcem poďakovať, že ste tu zmienenú pasáž, o ktorej ste ani slovo nepovedali vo svojom úvodnom vstupe, zaradili do tej správy, lebo tým ste urobili tú situáciu jednoduchšou. Ak by malo byť hlasovanie a vyslovenie súhlasu so správou o činnosti prokuratúry považované za akt súhlasu s vedením prokuratúry, tak ja by som aj na základe tých vecí, ktoré som spomenul teraz, nemohol súhlasiť a nemohol dať svoj hlas za správu, aj keď voči 99 % obsahu správy o činnosti prokuratúry nič nemám. Ale s týmito závermi a teda ide o podstatnú časť toho, čo sa na strane 138 Časť 4. Závery a opatrenia nazýva závermi, myslím si, že nemôže byť takáto správa o činnosti prokuratúry schválená ani náhodou, jedine žeby parlamentná väčšina chcela poprieť sama seba. Ďakujem za pozornosť.
Laššáková, Jana, podpredsedníčka NR SR (2013-05-29):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku za poslanecký klub SDKÚ – DS, vystúpi pán poslanec Mikuláš Dzurinda. A ďalej písomne prihlásený do rozpravy je pán poslanec Jozef Mikloško. Nech sa páči, pán poslanec Dzurinda, ktorý vystúpi za klub SDKÚ – DS, máte slovo.
Bugár, Béla, podpredseda NR SR (2019-05-16):
Nech sa páči, prezentujme sa a hlasujme o bodoch zo spoločnej správy s odporúčaním gestorského výboru schváliť. (Hlasovanie.) Prítomných 141 poslancov, za 102, 39 poslancov sa zdržalo hlasovania. Návrh sme schválili. Nech sa páči.
Náhlik, Peter, poslanec NR SR (2013-10-22):
Vážený pán predseda, v rozprave vystúpili traja poslanci: pán poslanec Viskupič, poslankyňa Vášáryová a poslanec Kvasnička. Pán poslanec Viskupič navrhol predmetný návrh zákona vrátiť navrhovateľovi na dopracovanie a dvaja páni poslanci, Kvasnička a Abrhan, podali jeden pozmeňujúci návrh. Pán predseda, dajte, prosím, hlasovať o návrhu pána Viskupiča vrátiť návrh zákona na dopracovanie.
Krajniak, Milan, poslanec NR SR (2018-12-04):
Pán poslanec, povedali ste, že v zdravotníctve chýbajú peniaze. A kde sú? Kde zmizli? Tak ja vám poviem jeden príklad čerstvý, kde tie peniaze miznú zo Slovenska. Národná banka Slovenska včera vydala správu o tom, že Slováci sú najzadlžovanejší národ v Európskej únii. Berú si čoraz viac úverov, aby si vôbec zachovali životnú úroveň, na ktorú boli zvyknutí. Slovenské banky sú najziskovejšie na úrokoch spolu s gréckymi a maltskými v celej Európskej únii. A viete, čo ja by som s tým spravil? Zdanil by som ich aspoň 30 % a ten zisk zdanený, ktorý nevyvezú zo Slovenska, by som použil na zdravotníctvo, nech z toho ekonomického rastu aj ľudia konečne aspoň niečo majú, lebo vláda sa tu tvári, že ekonomika nám šliape ako Saganov bicykel, len pravda je, že ľudia makajú ako šróby, ako ten Sagan, lenže na tých vavrínoch a na tých stupňoch víťazov sa vyhrievajú iní. Napríklad banky. Tak konečne by sme mohli tým, ktorí zo Slovenska vyvážajú peniaze von, zobrať aspoň časť toho, čo vyvezú, a posunúť do zdravotníctva, kde by to tí ľudia najviac ocenili. Tak by som to aspoň urobil ja.
Kaník, Ľudovít, poslanec NR SR (2013-06-20):
Tento problém naozaj je komplexný, s tým sa dá len súhlasiť, ale nemyslím si, že treba nejako siahodlho diskutovať. Veď tu nebráni nič, aby tento návrh zákona, táto novela mala rímsku jedna, dva, tri a aby riešila aj tie veci v ďalších zákonoch, ktoré treba riešiť, či už sú to rozhodcovské súdy, spotrebné úvery a ďalšie veci, všetky, ktoré je potrebné riešiť, lebo mnohokrát to sú len také hrany alebo také ostne, ktoré vytŕčajú z tých existujúcich pravidiel, ktoré treba odstrihnúť alebo obrúsiť, a veci by fungovali lepšie. My z pozície poslancov a zvlášť opozičných poslancov môžme dávať návrhy, ktoré čiastkovo riešia tie najpálčivejšie veci, ale toto je príležitosť, ktorá by mala byť využitá, pretože tá komplexnosť sa nedá dosiahnuť inak ako vládnou komplexnou novelou.
Tóth, Vojtech, poslanec NR SR (2021-05-05):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 11. júna 2021 a v gestorskom výbore do 14. júna 2021.
Mihál, Jozef, poslanec NR SR (2012-08-02):
Pani kolegyňa Vaľová, vy sa tu snažíte opakovane vymýšľať rôzne bájky, legendy, to je úplne do popuku doslova tie narážky, ako pán Brocka tu vymyslel 9 %. Pán kolega Přidal to už ako, myslím, jasne charakterizoval, tie moje návrhy údajne na zníženie príspevku. Ja som sa na špekulatívnu otázku novinára, že či by som si vedel predstaviť, že bude zajtra búrka a že zajtra znížime príspevky do druhého piliera, povedal, že ja si viem predstaviť, samozrejme, úplne všetko, ale reálne to nie je. Ďalej tu často používate argument, že ja na svojich školeniach ľudí navádzam, aby sa neplatili odvody, no tak aby ste len tak trošku vedeli, že čo robil váš predseda pán Fico. Tak váš predseda vo svojej knižke „Dobrý deň, cestná kontrola“ vodičom radil, aby zatĺkali, ak im namerajú v dychu malé množstvo alkoholu. Základom je nepriznať sa, to zdôrazňoval váš pán predseda. No a aby som ešte trošku aj bol vecnejší, prečo sme my nastavili zmenu pravidiel v druhom pilieri až k 1. 4. 2012? No jednoducho preto, lebo druhý pilier je nesmierne náročný a komplikovaný mechanizmus, čiže sme si ani náhodou nedovolili robiť zmeny takým neuveriteľným tempom, ako to robíte vy dokonca v skrátenom legislatívnom konaní, ale dali sme si skutočne načas a urobili sme veľmi poctivú diskusiu o tom, ako má druhý pilier fungovať. A ešte pokiaľ ide o tú znalosť zákona a o to, že ako trvá porovnávacie obdobie, prosím vás, pozrite si v tomto vládnom návrhu § 123a, j v prechodných ustanoveniach, aby ste pochopili, že prečo sa to porovnávacie obdobie nemôže nastaviť okamžite či na 5 rokov, tak ako sme to nastavovali my, alebo na tých 10 či 15, ako to nastavujete vy. Snáď si to dokážete prečítať.
P. Paška, predseda NR SR: (2008-11-05):
(Hlasovanie.) 136 prítomných, všetci boli za. Návrh sme schválili.
Viskupič, Jozef, poslanec NR SR (2012-06-19):
Ďakujem. Pán predseda, ja som predniesol návrh o účasti a možnosti vystúpiť. O tom sme hlasovali.
P. Paška, predseda NR SR: (2008-07-03):
Je to tlač 613 a zákon č. 467 o výrobe a uvádzaní liehu na trh. (Návrh poslanca Národnej rady Slovenskej republiky Miroslava Jureňu na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov a o zmene a doplnení niektorých zákonov.)
Svrček, Miloš, poslanec NR SR (2023-03-17):
Áno, ďakujem pekne za vystúpenie. Áno, v § 88a sa mení suma maximálnej výšky rizikového príplatku z pôvodných 232 eur 50 centov na 500 eur, ale týmto bude vhodnejším spôsobom, a to aj uvádzam v dôvodovej správe zohľadnená rizikovosť povolania určitých príslušníkov aj v súvislosti s ich finančným ohodnotením a ich odlíšenie reflektujúce odlišné podmienky výkonu služby jednotlivcov. Ja som aj hovoril v rámci toho úvodného slova, že čo je predmetom tohto návrhu, že v prípade napríklad rizikového príplatku, osobného príplatku, príspevku na bývanie ide presne o tú fakultatívnu možnosť ich individuálneho priznávania bez vzniku automatického právneho nároku z toho dôvodu, že tu máme niektoré regióny, kde jednoducho ten záujem je o ten vstup a sú tu regióny, kde nie je ten záujem o ten vstup, a jednoducho musia to riešiť personálnymi rozhodnutiami samotní tí predstavitelia v rámci týchto bezpečnostných zborov. Vedia, že s tým je problém. A na druhej strane, čo sa týka toho celoplošného zriadenia napríklad nejakou právnou normou, zákonom, toto určite budete súhlasiť, pán kolega, že poslaneckým návrhom by sa to nemalo riešiť, ale skôr vládnym nejakým návrhom. Samozrejme, tam by bol aj výrazný dopad na verejné financie. Čiže ja môžem ísť len do tej roviny, ak je to odsúhlasené aj ministerstvom financií, ak je minimálny dopad na štátny rozpočet v súčasnej dobe, keďže máme šesť mesiacov pred voľbami. A skôr sa tu jedná, ak chceme aj do budúcna zabezpečiť nejakú personálnu stabilizáciu v rámci bezpečnostných zborov, že tu musia byť určite kryté finančné prostriedky, ale určite vo väčšom množstve. Čo sa týka prípadných zmien, pán kolega, kľudne sa môžeme stretnúť, sadnúť si a pripraviť pozmeňujúci návrh, aby to vyhovovalo aj vašej predstave.
Žiga, Peter, podpredseda NR SR (2024-09-26):
Pán poslanec Šipoš.
Škripek, Branislav, poslanec NR SR (2012-10-30):
Ďakujem. Jofo, teraz by som povedal, že tak, ako si to sústredene podával, tak rezonovali mi asi tri vety a niekde mi cinklo niečo, čo doteraz sa ešte nestalo v našich rozhovoroch a niečo sa mi tak dobre osvetlilo. Takže teraz si tam povedal niečo, čo skutočne dobre niečo vysvetlilo, a to bol moment, kedy si, nejak lepšie sa ti podarilo vysvetliť ich akceptáciu v spoločnosti. Tak ja by som sa tu chcel priblížiť k tomuto a povedať, že ja som tiež k tomu veľakrát vyzýval, len vy ste, alebo tá druhá strana, lebo teraz tiež by som ťa dal do tejto skupiny ľudí ako predkladatelia, si vlastne na jednej lodi s nimi, argumentuješ, tak nikto nezareagoval na to, keď ja som konkrétne označoval kriminalizovanie zo strany tej skupiny voči tej druhej skupine. Tých príkladov je to ix a neviem, prečo stačí nad nimi zavrieť oči alebo len povedať, že nie sú. Čiže ja hovorím, že nestavajme tými zákonmi dve skupiny ľudí proti sebe, lebo vidíme, že sa to deje. Tak potom to lepšie zadefinujme. Ale nikto tu nehovorí o tom, že tých ľudí treba pošliapavať alebo utláčať, alebo im niečo brať. A snaží sa tu každý rozoberať podstatu veci, ale úplne z opačného uhla a proste nevieme nájsť to pochopenie. Ja neviem, mne to nejakým spôsobom teraz to, ako si rozprával, to pomohlo. Takže len že za to ďakujem.
Blanár, Juraj, podpredseda NR SR (2022-09-28):
Ďakujem, pani spravodajkyňa, otváram všeobecnú rozpravu. Písomnú prihlášku som neobdržal, takže dávam možnosť sa prihlásiť ústne. Ako prvý je prihlásený pán navrhovateľ, ktorého evidujem. Nikto viac sa nehlási. Uzatváram teda možnosť prihlásiť sa do rozpravy a udeľujem slovo pánovi navrhovateľovi Beluskému. Nech sa páči.
Hrnčiar, Andrej, podpredseda NR SR (2016-10-19):
Ďakujem, pán poslanec. Otváram všeobecnú rozpravu. Do rozpravy som dostal písomné prihlášky štyroch poslancov: za klub SaS pán poslanec Baránik a potom sú prihlásení pani poslankyňa Remišová, pán poslanec Bernaťák a pani poslankyňa Macháčková. Nech sa páči, pán poslanec Baránik.
Kollár, Boris, predseda NR SR (2022-04-28):
S ďalšou faktickou vystúpi pani poslankyňa Pleštinská, nech sa páči. Prosím, zapnite pani poslankyňu.
Blcháč, Ján, poslanec NR SR (2022-02-03):
Ďakujem pekne. Pán kolega Šudík, ja naozaj musím vyjadriť poľutovanie nad situáciou obyvateľov v meste Humenné, ak je taká situácia, ako ste ju tu opísali, ale ona má svoje dôvody, ktoré tu aj pred, zrejme vysvetľoval pán kolega Tomáš. A určite sa im tých 200 euro, pokiaľ dostanú tí seniori, hodí aj z toho dôvodu, kým to nejako nevyriešite. Ja chcem povedať, že takých centrálnych zásobovaní teplom existuje v našich mestách veľa. A poviem vám, napríklad som sa pýtal u nás v Liptovskom Mikuláši, kde je mesto akcionárom 20-percentným takejto spoločnosti, sa ceny pre tento rok zvyšujú zhruba o 3 %. Robia to dobre, majú tam aj drevoštiepku, robia s tými cenami veľmi zodpovedne a ľudia sú spokojní. Investuje sa, robia sa nové rozvody, funguje to super. A bytovky sa nemajú tendenciu odpájať. Viete, lebo už dneska platí asi dva roky, predkladal tu, myslím, pán kolega Kremský pred dvomi rokmi zákon, sme to napádali, nerobte to. Dnes sa už môžu bytové domy odpájať a viete, kto má dnes najväčší problém s nárastom cien? Práve tie, tí majitelia bytov, tých bytových domov, ktoré sa medzičasom odpojili od centrálneho zásobovania teplom, pretože už spadajú do tých neregulovaných pravidiel a to, čo si, to, čo chceli dosiahnuť, že budú mať teplo lacnejšie, dnes ho budú mať drahšie, resp. majú ho drahšie. Tak aj pre nich vlastne je tých 200 euro, pokiaľ sú to seniori, dôchodcovia, ktorí takto doplatili na to, že sa skončil monopol centrálnych zásobovaní teplom, pred dvomi rokmi to bola vaša vláda, ktorá toto prijala, tak aj tým sa hodí tých 200 euro, o ktorých tuná hovoríme. Ďakujem pekne.
Blanár, Juraj, podpredseda NR SR (2022-09-27):
Teraz má slovo pán poslanec Takáč.
Hrušovský, Pavol, podpredseda NR SR (2010-12-09):
Pán poslanec Podmanický.
Laššáková, Jana, podpredsedníčka NR SR (2015-06-30):
Pán spravodajca? Nemá záujem zhodnotiť rozpravu. Prerušujem rokovanie o tomto bode programu. Teraz pristúpime k prvému čítaniu o návrhu poslancov Alojza Hlinu a Pavla Zajaca na vydanie zákona o jednorazovom mimoriadnom oddlžení obyvateľstva a o doplnení niektorých zákonov. Návrh zákona má tlač 1616, návrh na jeho pridelenie na prerokovanie výborom je v rozhodnutí číslo 1633. Opäť dávam slovo pánovi poslancovi Alojzovi Hlinovi, aby návrh zákona uviedol. Nech sa páči, pán poslanec. [Rokovanie o návrhu poslancov Národnej rady Slovenskej republiky Alojza Hlinu a Pavla Zajaca na vydanie zákona o jednorazovom mimoriadnom oddlžení obyvateľstva (zákon o oddlžení obyvateľstva) a o doplnení niektorých zákonov , tlač 1616.]
Ďurica, Ondrej, poslanec NR SR (2022-06-23):
Ďakujem pekne za slovo, pán podpredseda. Kolega Milan Mazurek tu veľmi jednoznačne zdôraznil našu snahu týmto návrhom zákona pomôcť občanom bez ohľadu na to, z akej kategórie pochádzajú. Jednoducho je to celoplošná pomoc, ktorá by bola okamžite reálna a ľudia by to pocítili. Ja neviem, z akých argumentov a z akých faktov vychádzajú poslanci koalície, ktorí sa snažia spochybniť tento návrh zákona, ale čo viem isto, tak je skutočnosť, že nás ako poslancov do tohto pléna, do tejto Národnej rady poslali občania. A poslali nás sem preto, aby sme sa im snažili pomôcť, aby sme im zlepšili život a uľahčili ho. Argumenty koaličných poslancov o tom, že takýto návrh zákona by nabúral trh, že by poškodil obchodné reťazce, ktoré sa tu neustále opakujú, teda v tomto duchu oni argumentujú, tak ja sa ich chcem spýtať, či argumenty, ktoré používajú, zdôvodňujú tým, že ich snáď poslali obchodné reťazce a tieto nadnárodné spoločnosti do tohto pléna, či zastupujú ich, alebo zastupujú občanov Slovenskej republiky. Toto je zásadný rozdiel v tom, ako my vnímame pomoc občanom a prečo vlastne tento návrh zákona predkladáme. To je absolútne jednoznačné. Ten návrh zákona je zrozumiteľný, je čitateľný a nehľadajte si neustále výhovorky a nejaké, nejaké momenty, s ktorými by ste tento návrh zákona spochybňovali. My máme stále to privilégium ako opoziční poslanci hnutia REPUBLIKA, že si môžeme dovoliť chodiť medzi ľudí, môžme sa s nimi rozprávať a vieme, aká je situácia medzi ľuďmi. Tak to nezosmiešňujte, nezľahčujte to, pretože sa vám to vráti ako bumerang.
Tomáš, Erik, poslanec NR SR (2018-09-13):
Vážený pán predsedajúci, kolegovia, kolegyne, dovoľte mi predložiť správu výborov k tomuto návrhu zákona. Národná rada Slovenskej republiky uznesením č. 1295 z 25. júna 2018 pridelila predmetný návrh zákona na prerokovanie Ústavnoprávnemu výboru Národnej rady a Výboru Národnej rady pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Návrh zákona prerokovali a odporučili Národnej rade schváliť všetky určené výbory. Z uznesení výborov pod bodom III tejto spoločnej správy vyplýva deväť pozmeňujúcich a doplňujúcich návrhov. Gestorský výbor odporúča hlasovať o návrhoch 1 až 9 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady o prerokovaní vládneho návrhu zákona vo výboroch v druhom čítaní bola schválená uznesením Výboru Národnej rady pre sociálne veci č. 126 z 11. septembra 2018. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Pán predsedajúci, otvorte, prosím, rozpravu, do ktorej sa hlásim ako prvý.
Šimečka, Michal, podpredseda NR SR (2023-11-14):
Ďakujem veľmi pekne a ďalší vystúpi pán poslanec Pročko. Prosím, máte slovo.
T. Cabaj, podpredseda NR SR: (2010-03-04):
Otváram všeobecnú rozpravu. Konštatujem, že písomne sa do rozpravy nikto neprihlásil. Panie poslankyne, poslanci, kto sa chce do rozpravy prihlásiť ústne? Registrujem, pán spravodajca. Nik iný. Končím možnosť prihlásiť sa do rozpravy. Nech sa páči, pán spravodajca, môžete vystúpiť v rozprave.
B. Bugár, podpredseda NR SR: (2002-07-03):
M. Podhradská, poslankyňa: Ďakujem za slovo, pán podpredseda. Pán Cuper tu spomínal, aké „obavy“ prejavujú naši koaliční kolegovia o kandidátku HZDS. Myslím si, že naozaj by ich to trápiť nemuselo, ale je zaujímavé v tejto súvislosti pripomenúť, že kandidátka SDKÚ už je uzavretá a zrejme mnohí dúfajú, že keď táto vláda zostane ešte dva a pol mesiaca, za dva a pol mesiaca sa môže kadečo vyplaviť na povrch. Možno stačí šesť takýchto tendrov, aký je ten okolo tých vláčikov, a niekto postúpi o šesť miest, keď sa budú vylučovať ďalší kandidáti z kandidátky SDKÚ.
Beblavý, Miroslav, poslanec NR SR (2014-07-10):
Ďakujem. Ja sa nechcem vecne vyjadrovať k tej samotnej podstate zákona, lebo myslím, že pravda je na oboch stranách v tejto debate. Ale, pán kolega Kolesík, chcem sa vás spýtať, aké percento vášho vystúpenia vám napísali štátni zamestnanci na jednotlivých ústredných orgánoch štátnej správy. A druhá moja otázka je, či všetka tá energia, ktorú ste venovali tomu, by nebola lepšie strávená naozaj či už dohodnutím sa s predkladateľom na nejakom skutočnom riešení alebo teda predložením vášho vlastného, ale skutočného riešenia, lebo ja som vás pozorne počúval, naozaj počúval som to veľmi kvalifikovane napísané vystúpenie a musím povedať, že bolo z neho zjavné, že je potrebné riešenie, ktoré asi bez aj určitých legislatívnych miest sa nezaobíde. To znamená, že nebolo by lepšie venovať energiu tomu, keď ak teda považujete už to, čo bolo predložené, za nepostačujúce alebo v niečom nesprávne? Ďakujem.
Kaliňák, Robert, podpredseda vlády SR a minister obrany SR (2024-06-20):
Ďakujem veľmi pekne. Vážený pán predsedajúci, dovoľte mi, aby som z poverenia predsedu vlády a podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Minister dopravy Jozef Ráž je neprítomný, zastupuje ho pán minister vnútra Matúš Šutaj Eštok. Rovnako je neprítomný minister práce, sociálnych vecí a rodiny Erik Tomáš a zastupuje ho pán minister vnútra Matúš Šutaj Eštok. Takisto zastupuje aj pána ministra školstva, výskumu, vývoja a mládeže Tomáša Druckera. A pán minister vnútra Matúš Šutaj Eštok zastupuje aj pána ministra zahraničných vecí a európskych záležitostí Slovenskej republiky Juraja Blanára. Ministra financií Slovenskej republiky Ladislava Kamenického, ktorý je neprítomný, zastupuje pán podpredseda vlády a minister životného prostredia Slovenskej republiky Tomáš Taraba. Ministerka zdravotníctva Slovenskej republiky, ktorá je neprítomná, je rovnako zastupovaná pánom ministrom vnútra Matúšom Šutajom Eštokom. Podpredseda vlády Slovenskej republiky pre plán obnovy a znalostnú ekonomiku bude zastupovaný takisto pánom ministrom vnútra Matúšom Šutajom Eštokom. Neprítomní sú aj členovia vlády, na ktorých neboli položené otázky, podpredsedníčka vlády a ministerka hospodárstva Denisa Saková, minister pôdohospodárstva a rozvoja vidieka Slovenskej republiky Richard Takáč a minister cestovného ruchu a športu Slovenskej republiky Dušan Keketi. Ďakujem pekne, pán predsedajúci, skončil som.
R. Madej, poslanec: (2006-08-03):
Vaše návrhy, vaše návrhy, nie tieto návrhy, ale vaše návrhy by spôsobili, že na vysokých školách by mohli študovať iba bohatí, že by ste obmedzili rovnosť prístupu k vzdelaniu. A ja som preto veľmi rád, že táto vláda zagarantuje bezplatné denné vysokoškolské štúdium pre vyše 100-tisíc študentov na vysokých školách. Keď hovoríme o podpore mladých ľudí, ja som, naopak, na rozdiel od vás sklamaný z toho, čo minulá vláda spôsobila študentom a mladým ľuďom, preto som rád, že tento dokument garantuje mladým ľuďom podporu, študentom bezplatné vysokoškolské denné štúdium. Na záver mi už len sa chce dodať, že veľmi skoro predstavitelia minulej vládnej koalície zabúdajú na to, čo spôsobili Slovensku.
Kotleba, Marian, poslanec NR SR (2018-09-17):
Ďakujem za faktické. Zo všetkých teda má zmysel reagovať len na poznámku pani kolegyne Cigánikovej. Takže budem na vás reagovať. Viete, že pýtate sa, že prečo to porovnávame stále s tým manželstvom. No jednoducho preto, lebo predkladatelia vo svojej správe, vo svojom návrhu, sami porovnávajú svoj návrh s manželstvom. Takže to je prirodzené, že to nám dáva tie argumenty, prečo to aj my máme pri, nazvem to obrane, porovnávať s manželstvom. Veľmi sa chcem naozaj konštruktívne s vami teraz rozprávať. A tá druhá časť vašej faktickej, že prečo to tak sa snažím alebo som sa snažil, že chceme dehonestovať alebo chcete dehonestovať manželstvo a degradovať to a dať to na jednu úroveň. No jednoducho preto, že aj teraz vo svojej faktickej ste povedali, že toto je vlastne len začiatok a že chcete všetko, čo vám tento parlament dovolí. Takže ja to chápem, veď to je otvorene povedané, ja to rešpektujem, ja to rešpektujem, pretože ste to na rovinu povedali a nehanbíte sa za to. A tak isto ja vám na rovinu hovorím, že práve preto my tak argumentujeme, lebo chceme spraviť všetko pre to, aby sme vám to nedovolili, hej, na rovinu. Čiže, čiže, lebo je to začiatok. Viete, OČR-ka je len začiatok. Všetky tie vaše pokusy sú len začiatok, ktoré tu už bolo osemkrát z členov, poslancov vašej strany povedané, že áno, ideálny stav by bol, keby ste dosiahli tie registrované partnerstvá, ktoré by sa blížili k postaveniu tradičného manželstva. A keďže my si to uvedomujeme, že to je začiatok, tak vám nechceme dovoliť ani ten začiatok. A ja verím, že s pomocou božou vám neprejde ani ten začiatok. Ale inak si myslím, že v tom nič osobné nie je. Ďakujem pekne.
Zemanová, Anna, poslankyňa NR SR (2018-05-24):
Mám tu ešte zopár slov, ktoré ukončím potom, prednesiem vo svojej ústnej rozprave. Ďakujem.
Horváthová, Eva, poslankyňa NR SR (2021-09-17):
Ďakujem pekne. Ja tento návrh zákona vnímam ako právnu, právny rámec k tomu, aby takéto zdravotnícke povolania mohli sa v škole pohybovať, aby mohli vykonávať túto svoju činnosť. Tak ako aj pani poslankyňa Žitňanská, predkladateľka, uviedla, tak nie je to povinnosť, že tá škola, bude na nej, či dokáže zohnať financie a umiestniť a či vlastne potrebuje takéhoto zdravotníka. My sme mali také dlhšie diskusie, lebo pôvodný návrh bol o školskej zdravotnej sestre, kde sme mali trošku také legislatívne výhrady. Takže ja som rada, že sme sa dohodli. Naozaj je za týmto návrhom zákona kopa práce a aj kopu kompromisov a vnímam to ešte raz ako právny rámec k tomu, aby sa možno zlepšila situácia zdravotného stavu detí na školách, ktoré to potrebujú. Takže všetky tie poznámky, ktoré tu padli, vnímam, aj sme sa s nimi zaoberali, aj teda širšie, koalícia aj tí, ktorí nepredkladajú tento zákon, a môžem povedať, že teda ja som s týmto znením spokojná a budem rada, keď v druhom čítaní, ak to bude možné, sa rozšíri ten okruh zdravotníkov, ktorí budú môcť na škole pôsobiť, pretože je veľmi dôležitá aj tá naozaj zdravotná výchova a podpora zdravého životného štýlu detí a práve takýto zdravotník by to mohol realizovať. A čo sa týka, že nedostatku zdravotníkov, tak naozaj zdravotná sestra, ktoré chce robiť v nemocnici, tak do školy, si myslím, že robiť nepôjde. Čiže je to naozaj možno pre tie, ktoré sa nevenujú svojmu povolaniu a môžu takto pomôcť deťom v školách. Takže ja tento návrh tiež podporujem aj s tými úskaliami, ktoré tu boli spomenuté od viacerých kolegov z opozície, a verím, že uvedenie do praxe ukáže, že to bol dobrý návrh a že sa bude dať dobre realizovať aspoň v časti škôl a časti detí pomôže. Ďakujem.
Viskupič, Jozef, poslanec NR SR (2015-04-23):
Táto, ďakujem, táto tvoja odbočka, vnímam ju tak, že niekedy treba niečo povedať aj v akte zúfalstva, že keď človek sa osobne nasadí do niektorých procesov a nakoniec vidí, že si nemôže pomôcť, tak možnože aj plénum parlamentu má tú silu, že sa niečo môže rozhýbať. Súhlasím s tým, že táto krajina z hľadiska teraz tých okrídlených slov, ktoré keby sme tieto vynechali z debaty, takzvaná vymožiteľnosť práva, tak možno 20 % slov z tejto snemovne bude vymazaných z mnohých výstupov. Ale toto sú konkrétne životné situácie, konkrétne príklady toho, že niečo naozaj nie v štáte dánskom, ale v tomto našom slovenskom smrdí a je hnilé. Sú iné príklady obrovské. Tuná dolu, keď zbehneme k Hodžovému, je vystavaný železobetónový sklený palác vedľa, myslím, že sa to volá Tatra banka, vedľa toho, ktorý nemá doteraz kolaudáciu. A jedna z pilierových agend aj tejto vlády bol stavebný zákon a možno aj reálna, pristúpenie k reálnym krokom, ak niekto porušuje zákon. A mám pocit, že museli by sa zase zomknúť všetci občania, opozícia a podobne, aby vládna strana začala konať. Jeden príbeh zažívame tu a dnes na tejto schôdzi a týchto príbehov je nepomerne viacej. A na jeden si upozornil, možnože sa niekto zodpovedný zobudí a nebude obviňovať opozičného politika, ale za nečinnosť bude niesť svoju vlastnú zodpovednosť.
M. Číž, podpredseda NR SR: (2008-06-17):
No niekoľko slov len veľmi krátko. Pani Sabolová, teraz chcem vám to veľmi čo najjemnejšie povedať teda o tých poslancoch overovateľoch, ktorých tu máme. Veď oni podpisovali tie listiny. A mali ich podpisovať celý čas, čo si ja pamätám v Národnej rade, tí overovatelia. Problém je tiež, že to nebolo v zákone. Preto to tam dávame, aby sa to tam zafixovalo, aby to tam bolo. Oni overovali, pani Sabolová. Skúste si to overiť, aby teda vyzeralo kompetentnejšie v dobrom slova zmysle to vaše vystúpenie. No a k vlastnému návrhu zákona, pani poslankyňa, nemožno jednoznačne tvrdiť, že vedenie nekoná, že nevyvodilo zodpovednosť ap., pričom je úplne jasné, že disciplinárna právomoc voči poslancovi má jednoznačne tri body, pani poslankyňa. A sme si to vysvetlili aj osobne, napriek tomu v tom pokračujeme. Z tých troch bodov jeden sú výroky v parlamente, druhý bod, ktorý je dôležitý, je hlasovanie za iného poslanca, a tretí je, samozrejme, klasická urážka. Nie je tam nič iné, dokonca ani výbor príslušný, nie vedenie parlamentu iba, lebo to má založenú disciplinárnu právomoc, výbor, jeho predseda a poslanci, ktorí tam sú a podľa rokovacieho poriadku bod iniciujú alebo neiniciujú a rokujú. Čiže je zásadný rozpor v tom, čo hovoríte, pani poslankyňa. Tak ak teda chceme do budúcnosti vyvodzovať nejakú zodpovednosť, tak musíme založiť paragraf príslušný v rokovacom poriadku, aby sme ju mohli vyvodzovať. A pokiaľ teda nechceme vyvodzovať zodpovednosť, tak potom naozaj to tam nepotrebujeme, ale potom je tam rozpor zásadný. Tak to jednoducho nejde. A s tým sa treba naozaj zodpovedne vyrovnať. A k pánovi Janišovi. No teraz trošičku ukázal, akým spôsobom vníma rokovací poriadok. Ja chápem, že je prvé čítanie, ale to, čo tu všetko navyprával vo svojom vystúpení, pani kolegyňa, s vlastným textom návrhu zákona nemalo spoločné absolútne nič, alebo ak chcete, tento typ extenzívneho výkladu vypustíme rovno, z rokovacieho poriadku ustanovenia, že rečník sa nemá odchyľovať od prerokovávanej veci a že v takom prípade mu treba zobrať slovo. My to nechceme, len to ukazujeme. A budeme teda tento spôsob naďalej pertraktovať, ako sa to robí, ale nerozprávajme o dodržiavaní zákona, o práve a podobne. Toto sú zásadné veci. Teda môže tu byť elementárny takt medzi nami a vo veciach, ktoré sa týkajú pravidiel rokovania parlamentu. Naozaj budeme o tom rokovať, hľadať zmysluplné riešenia. A ja si vážim, to si ja pamätám z predchádzajúceho obdobia, vždy sme vytvárali atmosféru, aby o týchto veciach rokovali poslanci naozaj s chladnou hlavou a vecne. O to sme sa snažili. Dneska sme urobili z vecí, ktoré rozumní poslanci nikdy nepostavia do tejto polohy, do ktorej to staviame, politikum. A niekto sa na ňom veľmi nekorektne priživuje. V tom je problém, pani poslankyňa. Ale nie je problém prijať aj tento typ politiky, len potom nech sú naozaj elementárne logické veci. Ak chceme disciplinárne konanie voči poslancovi za nejaké konanie, musíme zaviesť skutkovú podstatu, ktorá to uvedie v rokovacom poriadku. Pokiaľ to tak nebude, potom tie výroky, pani poslankyňa, odpustite mi to slovo, sú veľmi nekorektné. Ďakujem za pozornosť. (Potlesk.)
P. Paška, predseda NR SR: (2010-02-02):
(Hlasovanie.) 138 prítomných, 116 za, 20 sa zdržalo, 2 nehlasovali. Návrhy sme schválili. Pán Tibor Glenda uvedie v druhom čítaní hlasovanie o vládnom návrhu zákona o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) . Je to tlač 1304.
Blcháč, Ján, poslanec NR SR (2021-09-22):
Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Košútová, Magda, poslankyňa NR SR (2014-10-14):
Ďakujem pekne za slovo. Pán predseda, dajte, prosím, hlasovať o tom, že Národná rada sa uzniesla prerokovať predložený návrh zákona v druhom čítaní.
Paška, Pavol, predseda NR SR (2013-09-18):
Pán poslanec Figeľ.
Nemky, Martin, poslanec NR SR (2019-01-31):
Pán predsedajúci, dajte, prosím, hlasovať o pozmeňujúcom návrhu pána poslanca Puciho, a to o všetkých bodoch spoločne.
Blanár, Juraj, podpredseda NR SR (2023-06-14):
Pán poslanec Kučera, môžete reagovať na faktické poznámky.
Mihál, Jozef, poslanec NR SR (2012-10-16):
Ďakujem. Aj ja sa pokúsim svoje výhrady k samotnému zákonu vysvetliť v mojom príspevku. Ale pokiaľ ide o môjho predrečníka, teda od pána Hlinu, pána kolegu Hlinu, tak len ho chcem upozorniť, že tu vôbec nejde o to, že či je tu zdravotná poisťovňa Dôvera, Všeobecná zdravotná poisťovňa alebo poisťovňa Union nejakým hráčom a kto, čo, kde, ako, ale tu jednoducho ide o to, že desaťtisíce spoločníkov eseročiek, desaťtisíce akcionárov akciových spoločností, možno aj drobných akcionárov akciových spoločností, bude platiť vyššie a razantne vyššie odvody na zdravotné poistenie s podielom na zisku. V tom je podstata veci, a nie v nejakom hľadaní, či je za tým Dôvera, alebo kto za tým je. Jednoducho za týmto je záujem vládnucej strany získať viac peňazí do systému zdravotného poistenia. A robia to veľmi, veľmi nepremysleným a zlým spôsobom. Ale k tomu sa ešte vyjadrím.
M. Číž, podpredseda NR SR: (2006-08-02):
Pán poslanec Devínsky zrejme nebude reagovať. Ďalším písomne prihláseným... (Reakcia z pléna.) No neprihlásil sa. Nech sa páči, pán Devínsky.
M. Číž, podpredseda NR SR: (2007-05-15):
Vážené kolegyne, kolegovia, prerušujem rokovanie o tomto bode programu. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov . Vládny návrh zákona ste dostali ako tlač 278. Návrh na jeho pridelenie na prerokovanie vo výboroch máte pod tiež č. 278 v rozhodnutí predsedu Národnej rady. Poprosím ministerku práce, sociálnych vecí a rodiny pani Vieru Tomanovú, aby vládny návrh zákona uviedla.